 „A jótékonyságról pedig és az adakozásról el ne feledkezzetek, mert az ilyen áldozatokban gyönyörködik az Isten.”

(Zsidókhoz írt levél 13,16)

Kedves adakozó testvéreink!

A **Budakeszi Református Emléktemplom** **Alapítvány** 30 éve működik. Az alapítvány a testvérek céladományaiból, adójuk 1%-ának felhasználásával és pályázati támogatásokkal **járul hozzá egyházközségünk közüzemi és más fenntartási kiadásaihoz, gyülekezetünk és gyülekezeti csoportjaink** (Protestáns kör, kórus, cserkészcsapat) **működéséhez, alkalmaink** (táborok, csendesnapok) **költségeihez.**

Ezúton is **szeretném megköszönni, hogy a 2020. évi adójuk 1%-ával támogatták alapítványunkat.** Alapítványunk 2020. évi működéséről és a támogatott eseményekről szóló részletes beszámolónkat mellékeljük. Gyülekezetünk életéről tájékozódhatnak a honlapunkon: <http://fatorony.hu/> és facebook oldalunkon: <https://www.facebook.com/BudakesziReformatusGyulekezet> . Továbbra is **köszönettel fogadjuk a testvérek 1%-os adófelajánlását, amiről az éves adóbevallásukkal egyidőben rendelkezhetnek.**

**Istennek hálás szívvel köszönöm meg ezen kívül céladományaikat** is, melyekkel ebben a nehéz időszakban is hozzájárultak **kárpátaljai testvérgyülekezeteink támogatásához**. 2020-ban 800 ezer Ft pénzbeli adományt nyújthattunk át a támogatott gyülekezeteknek, mellyel a megállapított határidőre elszámoltak. **Ráton** az egyházközség három havi fűtésszámláját fizették ki a támogatásból, és 63 családnak vásároltak immunrendszert erősítő vitamint. **A minaji gyülekezetben** egyhavi fűtésszámla mellett 80 doboz vitamin megvásárlásához, két rászoruló gyülekezeti tag pénzbeli segélyezéséhez járulhattunk hozzá. A Szimkovics Tibor nagytiszteletű úr által összeállított részletes elszámolást ugyancsak mellékeljük.

A támogatott kárpátaljai gyülekezetek életéről bővebben itt tájékozódhatnak: <https://www.facebook.com/RatiReformatusok/> <https://www.facebook.com/MinajiReformatusEgyhaz/>

A Budakeszi Református Egyházközség és a Református Emléktemplom Alapítványfolytatja a **támogatások eljuttatását** a testvérgyülekezetekbe, **legközelebb 2021. november 20-án. Kérjük, amennyiben ismét módjában áll, juttassa el felajánlását** a Budakeszi Református Emléktemplom Alapítvány **számlaszámára: 11991102-02125525-00000000, vagy** a református templomban, az előtérben **csekket is** tudunk adni a befizetéshez. **Kérjük, a közlemény rovatban mindkét adakozási mód esetén tüntesse föl: *Kárpátalja.***

Áldás, békesség!

Budakeszi, 2021. november Sándor László

 s.k.

 az alapítvány kuratóriumának elnöke